ইংল্যান্ডের অর্ধশ্বেতাঙ্গ ডিফেন্ডার ড্যানি রোজ সম্প্রতি তার পরিবারের লোকদের রাশিয়ায় যেতে নিষেধ করেছেন বর্ণবাদের শিকার হওয়ার আশঙ্কায়। এ খবর সে দেশের সংবাদমাধ্যমে প্রকাশিত হওয়ার পরই বিষয়টি নিয়ে ফের নড়েচড়ে বসেছে ফুটবলবিশ্ব। ২০১২ সালের অক্টোবরে সার্বিয়ায় একটি অনূর্ধ্ব-২১ ম্যাচ খেলতে গিয়ে তাকে নাকি হেনস্তা হতে হয়েছিল। এমনকি তার উদ্দেশে ঢিলও ছোড়া হয় বলে অভিযোগ করেছেন রোজ। এবার তার বাবাকে রাশিয়ায় যেতে নিষেধ করায় রোজের বাবাও নাকি বেশ ভেঙে পড়েছেন বলে জানান তিনি।